
Pastërtia dhe namazi i të sëmurit 


Falënderimi i takon Allahut, Zotit të botëve. Lavdërimi dhe 
shpëtimi qofshin mbi vulën e pejgamberëve, udhëheqësin e të 
devotshmëve dhe zotërinë e tërë krijesave, pejgamberin tonë 
Muhamedin, si dhe familjen dhe të gjithë shokët e tij .. E më pas: 

Robi i varfër për Allahun e lartësuar (Muhamed b. Salih E1 
Uthejmin) thotë: 

Kjo është një temë e shkurtër rreth pastërtisë dhe namazit të 
sëmurit, e mbështetur në argumentet e Kuranit dhe Sunetit. 

1. I sëmuri duhet të pastrohet me ujë (merr abdes) ashtu që të 
pastrohet nga papastërtia e vogël apo të lahet (merr gusëll) nga 
papastërtia e madhe. 

2. Nëse nuk mund të pastrohet me ujë për shkak të paaftësisë, 
shtimit të sëmundjes apo vonimit të shërimit të saj, atëherë merr 
tejemmum. 

3. Mënyra e marrjes tejemmum është: goditja njëherë, mbi tokën 
e pastër, me dy duart e tij dhe me to pastaj fshinë (jep mes-h) 
fytyrën e tij, e pastaj fshinë dy shuplakat e tij njëra me tjetrën. 

4. Nëse nuk mund të pastrohet vetvetiu, atëherë i jep abdes apo 
tejemum dikush tjetër. 

5. Nëse në gjymtyrët e abdesit ka ndonjë plagë, ai e pastron atë 
me ujë por, nëse larja me ujë ndikon negativisht në të, atëherë i jep 
mes-h. Me këtë rast, së pari e lagë dorën e tij me ujë dhe më pas e 
kalon mbi plagë. E nëse edhe mes-hu ka pasoja, atëherë merr 
tejemum për të. 

6. Nëse ndonjë nga gjymtyrët e tij është e thyer dhe është e 
lidhur me fashë apo gips me këtë rast ai në vend që ta lajë i jep 
mes-h dhe nuk ka nevojë të merr tejemum, ngase mes-hu është 
zëvendësim i larjes. 

7. Lejohet të merr tejemum mbi mur apo diç tjetër të pastër që ka 
pluhur mbi të. Ndërsa, nëse muri është i lyer me diç tjetër përveç 









materieve të tokës si ngjyrat e ndryshme, atëherë nuk merr 
tejemum në të përveç nëse ka mbi të pluhur. 

8. Nëse nuk ka mundësi të merr tejemum mbi tokë, muri apo diç 
tjetër që ka pluhur, atëherë nuk është problem të vendoset dheu në 
një enë apo faculetë dhe të merret tejemum prej tij. 

9. Nëse merr tejemum për ndonjë namaz dhe nuk e prish 
tejemumin gjersa të arrin koha e namazit tjetër, atëherë e falë atë 
me tejemumin që e ka marrë për namazin e parë dhe nuk e përsërit 
tejemumin për namazin e dytë, ngase pastërtia e tij është ende 
valide dhe ai nuk e ka prishur atë. 

10. I sëmuri duhet ta pastroj trupin e tij nga ndyrësirat. Por, nëse 
nuk mundet, atëherë falet në atë gjendje që është dhe namazi i tij 
është i saktë dhe nuk obligohet ta përsëris atë. 

11. I sëmuri duhet të falet me rroba të pastra. Nëse rrobat e tij 
ndoten obligohet t'i pastroj ato apo t'i ndërroj me rroba të tjera, 
ndërsa nëse nuk mundet, atëherë falet në atë gjendje që është dhe 
namazi i tij është i saktë dhe nuk obligohet ta përsëris atë. 

12. I sëmuri duhet të falet mbi diç të pastër, e nëse vendi ku falet 
ndotet duhet ta pastroj atë apo ta ndërroj me diç të pastër apo të 
shtrojë mbi të diç të pastër. E nëse nuk mundet, atëherë falet në atë 
gjendje që është dhe namazi i tij është i saktë dhe nuk obligohet ta 
përsëris atë. 

13. Të sëmurit nuk i lejohet ta shtyj namazin nga koha e tij për 
shkak të pamundësisë për t'u pastruar, por ai pastrohet aq sa ka 
mundësi e pastaj e fal namazin në kohën e tij, edhe nëse në trupin, 
rrobat apo vendin ku falet ka papastërti të cilën nuk mund ta 
largoj. 


Sifalet i sëtnuri: 

1. I sëmuri duhet të falet në këmbë qoftë edhe i kërrusur, apo 
duke u mbështetur në mur apo edhe nëse mbështetet në ndonjë 
shkop. 

2. Nëse nuk mund të falet në këmbë falet ulur. Preferohet të ulet 
këmbëkryq kur është në pozitën e kijamit apo rukusë. 











3. Nëse nuk mund të falet ulë, atëherë falet në njërën anë të tij 
duke u kthyer drejt kibles, e me këtë rast ana e djathtë është më e 
preferuar. Nëse nuk mund të kthehet drejt kibles falet në anën që 
është i kthyer, e namazi i tij është i saktë dhe nuk ka nevojë të 
përsëritet. 

4. Nëse nuk mund të falet në njërën anë, atëherë falet i shtrirë me 
këmbë të kthyera drejt kibles. Preferohet që ta ngritë kokën pakëz 
që të kthehet drejt kibles, e nëse nuk ka mundësi që këmbët t'i ketë 
të kthyera drejt kibles falet në atë gjendje në të cilën janë dhe nuk 
obligohet ta përsëris namazin. 

5. I sëmuri duhet ta kryej rukunë dhe sexhden gjatë namazit të 
tij. Nëse nuk mundet, atëherë bën me shenjë me kokën e tij dhe 
sexhden e bën më ulët se sa rukunë. E nëse ka mundësi ta kryej 
rukunë por, jo edhe sexhden, atëherë e bën rukunë gjatë kohës së 
rukusë ndërsa bën me shenjë për sexhden. Dhe në të kundërtën 
nëse ka mundësi ta kryej sexhden por jo edhe rukunë, atëherë e 
kryen sexhden gjatë kohës së saj ndërsa rukunë e bën me shenjë. 

6. E nëse nuk mund të bëj me shenjë për rukunë dhe sexhden 
përmes kokës së tij, atëherë bën me shenjë përmes syve të tij. I 
mbyll pakëz sytë për ruku, ndërsa për sexhde i mbyll më tepër. 
Ndërsa të bërit me shenjë përmes gishtit, sikur që veprojnë disa të 
sëmurë, nuk është e saktë dhe nuk di që kjo të ketë bazë në Kuran, 
Synet apo në fjalët e dijetarëve. 

7. E nëse nuk ka mundësi të bëjë me shenjë përmes kokës apo 
syve të tij, atëherë falet me zemrën e tij. E kryen tekbirin, lexon 
Kuran, e bën nijet rukunë, sexhden, qëndrimin në këmbë dhe uljen 
përmes zemrës së tij. E çdo njeriut i takon ajo që ka pas për qëllim. 

8. I sëmuri duhet që çdo namaz ta falë në kohën e tij dhe duhet ta 
veprojë atë që i obligohet, aq sa ka mundësi. E nëse i vjen vështirë 
falja e çdo namazi në kohën e tij, i takon atij të bashkoj mes drekës 
dhe ikindisë dhe mes akshamit dhe jacisë ose bashkim të hershëm 
ku e fal ikindinë në kohë të drekës si dhe jacinë në kohë të 
akshamit apo bashkim të mëvonshëm ku e vonon drekën gjer në 
kohë të ikindisë apo namazin e akshamit gjer në atë të jacisë, sido 









që t'i vjen më lehtë atij. Ndërsa namazin e sabahut e fal të vetëm 
pa e bashkuar me namazet para apo pas tij. 

9. Nëse i sëmuri është në udhëtim për mjekim jashtë vendit të tij, 
atëherë ai i shkurton namazet që i kanë nga katër rekate. Ai e fal 
drekën, ikindinë dhe jacinë nga dy rekate, gjersa të kthehet në 
vendin e tij, qoftë nëse qëndrimi i tij është i gjatë apo i shkurtë. 

fittaFiu ëstitë yh' qëjëp sutses. 

E shkroi robi i varfër për Atiahun: Muhamed b. Sa/ih Ei 
Uthejmin. Kjo temë në fakt është iibër me titu/i: “Tematika rreth 
pastërtisë dhe namazit” të ciiin e ka pubiikuar shtëpia botuese 
‘Darui Vatan ’ në Rijad 



